# Freud (film)

| Freud: The Secret Passion |
| --- |
| Montgomery Clift kao naslovni lik u sceni filma |
| Režija | John Huston |
| Producent | Wolfgang Reinhardt |
| Scenario | Wolfgang Reinhardt **sinopsis**: Charles Kaufman |
| Naracija | John Huston |
| Uloge | Montgomery Clift Susannah York Susan Kohner |
| Muzika | Jerry Goldsmith |
| Fotografija | Douglas Slocombe |
| Montaža | Ralph Kemplen |
| Distribucija | Universal Pictures |
| Premijera | 12. decembra 1962 (1962-12-12) |
| Trajanje | 139 min. |
| Zemlja |  Sjedinjene Države |
| Jezik | engleski |

Freud: The Secret Passion (srpskohrvatski: *Freud: Tajna strast*), poznatiji pod skraćenim naslovom Freud, je američki crno-bijeli biografski film snimljen 1962. u režiji Johna Hustona. Protagonist, čiji lik tumači Montgomery Clift, je znameniti austrijski psihijatar Sigmund Freud. Radnja prikazuje kako kao mladi i relativno nepoznati ljekar u Beču na kraju 19. vijeka nastoji izliječiti histeričnu pacijenticu (čiji lik tumači Susannah York), te pri tome polako razvija teorije i saznanja od kojih će stvoriti vlastiti sistem psihoanalize.

Huston je nekoliko godina ranije odlučio snimiti biografski film o Freudu, te je u tu svrhu naručio scenario od francuskog književnika i egzistencijalističkog filozofa Jean-Paula Sartrea, koji je tada uživao vrhunac popularnosti. Sartre je dostavio okvirni scenario koji se Hustonu dopao, ali su se njih dvojica kasnije posvađali kada je Huston odbio konačnu verziju koja je trebala trajati osam sati; Sartre je poslije odbio gledati dovršeni film. Huston je umjesto toga koristio scenario koji je "komprimirao" najznačajnije ličnosti i događaje iz Freudove karijere, tako da gledatelj ima doima da je proces nastanka psihoanalize trajao godinama umjesto decenijama.

Usprkos svega, kritičarima se *Freud* uglavnom dopao. Huston je Freudova psihijatrijska istraživanja prikazao u stilu film noira, dok je, sa druge strane, scene snoviđenja i noćnih mora snimao u stilu njemačkog filmskog ekspresionizma. Pohvale je dobio i Clift za jedan od najboljih glumačkih nastupa u kasnoj fazi svoje karijere. Muziku za film je komponirao Jerry Goldsmith koji je za to bio prvi put nomiran za Oscara i koji će nastaviti izuzetno uspješnu i plodnu karijeru; tema iz Freuda je godinama kasnije "reciklirana" za antologijske scene u znamenitom SF-filmu *Alien*.

## Uloge

* Montgomery Clift ... Sigmund Freud
* Susannah York ... Cecily Koertner
* Larry Parks ... Dr. Joseph Breuer
* Susan Kohner ... Martha Freud
* Eileen Herlie ... Frau Ida Koertner
* Fernand Ledoux ... Dr. Charcot
* David McCallum ... Carl von Schlossen
* Rosalie Crutchley ... Frau Freud
* David Kossoff ... Jacob Freud
* Joseph Furst ... Herr Jacob Koertner
* Alexander Mango ... Babinsky
* Leonard Sachs ... Brouhardier
* Eric Portman ... Dr. Theodore Meynert
* John Huston ... Narator (glas)
* Victor Beaumont ... Dr. Guber
* Allan Cuthbertson ... Wilkie
* Maria Perschy... Magda
* Moira Redmond ... Nora Wimmer

## Reference

## Vanjske veze

* "Huston, Sartre and the Freud Scenario - The story behind Sartre and Huston's "collaboration" on the script for "Freud"
* *Freud: The Secret Passion* *at Rotten Tomatoes*
* *Freud* na sajtu IMDb